Akhtar Chaudhry

Haque Nawaz Akhtar Chaudhry (født 23. juli 1961 i Lahore i Pakistan) er en norsk politiker (SV).

Han har vært fast møtende vararepresentant på Stortinget siden oktober 2007. Først som fast møtende vararepresentant for Kristin Halvorsen etter at Heidi Sørensen, som første vararepresentant, ble statssekretær i oktober 2007 og fra mars 2012 som vararepresentant for Heikki Holmås etter Holmås ble utnevnt til utviklingsminister. Han var også vararepresentant i perioden 2001-2005. 

8. oktober 2009 ble Chaudry valgt til 4. visepresident i Stortingets presidentskap.

Chaudhry, som flyttet til Norge i 1982, ble i 2006 av Association of International Professional & Business Women satt på en liste over landets ti mest innflytelsesrike innvandrere.

Han var medlem av Oslo bystyre 1999-2007, og varamedlem 1995-99. Han har vært ansatt i Pakistan Norwegian Welfare Organization, vært tillitsvalgt i Sporveisbussens fagforening, vært fylkessekretær i Oslo SV, og sentralstyremedlem i SV.

Foran stortingsvalget i 2009 var det kampvotering mellom Chaudry og Heikki Holmås om andreplassen på lista til Oslo SV med stor mobilisering fra begge sider. Chaudry tapte voteringa (365 stemmer mot 406 til Holmås). Han ble deretter plassert på fjerdeplass på lista.

Referanser

Eksterne lenker 
 
 
 
  Akhtar Chaudhrys nettsted
  Om Akhtar Chaudhry fra bystyret.oslo.kommune.no

Stortingsrepresentanter for Oslo
Stortingsrepresentanter fra SV
Stortingsrepresentanter 2005–2009
Stortingsrepresentanter 2009–2013
SV-politikere i Oslo
Nordmenn av pakistansk opphav
Personer fra Lahore
Pakistanske migranter til Norge